Kelly Clarkson verwag ’n seuntjie | SARIE
Kelly Clarkson en River Rose verlede jaar op die voorblad van Redbook	26 Oktober 2015
Kelly Clarkson verwag ’n seuntjie	deur SARIE.com-span
Die American Idol-wenner Kelly Clarkson het op Instagram bekend gemaak dat haar tweede baba ’n seun is, berig Huffington Post.
“River Rose gaan ’n boetie kry! Ons is baie opgewonde”, het sy by die foto geskryf.
River Rose (16 maande) is Kelly en haar man, Brandon Blackstock, se eersteling. Kelly het in Augustus by een van haar konserte onverwags uitgeblaker dat sy weer swanger is.
Sy het vroeër vanjaar in ’n onderhoud spottenderwys gesê sy hoop om ’n seuntjie te kry, omdat sy baie naar was terwyl sy haar dogtertjie verwag het. Sy hoop haar swangerskap met ’n seun is makliker.
Brandon het twee kinders uit ’n vorige verhouding, Savannah (14) en Seth (8), berig Today.
Bronne: Huffington Post en Today
Nóg ’n seun vir Michael Bublé